Proces for etablering af Ungeråd 
Sagsfremstilling 
6.      Proces for etablering af Ungeråd  
                                                                                                                        Åbent 
Sagsnr.: 326-2014-91150       J.nr.: 00.01.00            Dennis Jespersen.: 326-2014-151384 
  
[adresse] 
Kommunalbestyrelsen har tilkendegivet, at man ønsker en øget dialog med de unge i kommunen ved at etablere et 
Ungeråd, der har en bred repræsentation af unge – både aldersmæssigt og geografisk. 
Derfor er der udarbejdet et notat med forslag til en kommende proces. Med notatet følger endvidere to konkrete 
eksempler på, hvordan andre kommuner har organiseret et Ungeråd i deres kommuner. 
Notatet indeholder forslag til organisering og tilrettelæggelse af processen. 
  
Formål: 
1) At lade de unge bidrage til dialogen om udvikling af ungeområdet 
2) At formulere forudsætninger for arbejdet med problemfelter og dilemmaer 
3) At udarbejde en vision for arbejdet i et ungeråd og sammensætningen heraf 
4) At komme med forslag til konkrete handlinger. 
  
BEHANDLING 
Børn- og Familieudvalget. 
  
INDSTILLING 
Leder af pædagogisk udviklingscenter indstiller, at udvalget drøfter oplægget. 
  
ØKONOMISKE KONSEKVENSER 
Sekretariatsbistand, udgifter til møder samt deltagelse i landsdækkende netværk - anslået 10.000 kr. 
  
Børn- og Familieudvalgets møde den 7. maj 2014: 
Udvalget beder på baggrund af drøftelsen administrationen om at udarbejde en procesplan for arbejdet med 
nedsættelse af Ungeråd, der har fokus på involvering af de unge, med henblik på vedtagelse i Kommunalbestyrelsen 
i juni. 
  
Administrationens tilføjelse den 25. maj 2014: 
Administrationen har udarbejdet et forslag til, hvordan arbejdet kan tilrettelægges. 
Tilrettelæggelse suppleres af en konkret tidsplan for det videre arbejde. 
  
Kerneopgaverne i etableringen af et ungeråd er at sikre en høj grad af involvering hos de unge, allerede inden valg til 
et ungeråd finder sted. 
Derfor skal de unge inddrages i arbejdet med ungerådets indhold og form ved 2 - 3 events, som sætter fokus på 
ungerådets opgaver. 
Disse events finder sted i september, og danner grundlag for det videre arbejde med ungerådet. 
  
Når de unge har givet input til organiseringen af ungerådet, vil deres input blive drøftet i Børn- og Familieudvalget 
samt Kommunalbestyrelsen med henblik på at fastsætte rammerne for det videre arbejde, herunder valg til 
ungerådet. 
  
Inden der afholdes events, skal der udarbejdes en ramme for de unge, så de ved, at de bidrager til en demokratisk 
proces, og tilbydes en stemme i kommunen. 
  
  
Procesplanen indeholder en række opgaver, som finder sted de kommende måneder: 
  
September:  Der afholdes events, som danner grundlag for det videre arbejde. 
Oktober:      Børn- og Familieudvalget præsenteres for resultaterne af de unges events. 
                 Der afholdes en temadrøftelse i Kommunalbestyrelsen, hvor de unges input til ungerådet drøftes. 
Efterfølgende udarbejder administrationen et forslag til, hvordan den konkrete sammensætning af ungerådet skal se 
ud samt en konkret tidsplan for valg af ungeråd. 
November:   Forslaget drøftes i Børn- og Familieudvalget og Kommunalbestyrelsen  
Januar:        Det nyvalgte ungeråd tiltræder.  
  
Procesplanen beskriver, hvordan arbejdet kan tilrettelægges for at sikre en høj involvering af de unge i arbejdet. 
Desuden skal de unge inddrages i arbejdet med, hvordan kontakten bedst skabes mellem politikere og ungeråd 
samt være rådgivende i forhold til, hvordan vi sikrer den bedste kommunikationsform, for at nå ud til alle unge. 
  
Administrationen udpeger en tovholder, som er ansvarlig for etablering af ungerådet og den daglige drift 
efterfølgende. 
  
BEHANDLING 
Direktionen, Børn- og Familieudvalget, Økonomiudvalget og Kommunalbestyrelsen. 
  
INDSTILLING 
Leder af pædagogisk udviklingscenter indstiller, at procesplanen godkendes.  
  
ØKONOMISKE KONSEKVENSER 
Driftsudgifter i forbindelse med etablering af ungeråd og afholdelse af valg, som anslås til 10.000 kr. i 2014 0g 
15.000 i 2015 afholdes indenfor eget budget. 
  
Hvis det besluttes at arbejde videre med etablering af et ungeråd, vil der skulle udarbejdes en samlet vurdering af de 
økonomiske konsekvenser. 
Direktionens møde den 3. juni 2014: 
Direktionen vedtog at anbefale lederen af Pædagogisk udviklingscenters' indstilling. 
Børn- og Familieudvalgets møde den 4. juni 2014: 
Udvalget vedtog at anbefale indstillingen. 
Økonomiudvalgets møde den 18. juni 2014: 
Økonomiudvalget vedtog at anbefale Børn- og Familieudvalgets indstilling. 
  
Bilag 
  
  
  
  
  
Kommunalbestyrelsens møde den 25. juni 2014: 
Kommunalbestyrelsen vedtog at godkende Økonomiudvalgets indstilling. 
Forslag til procesplan for etablering af Ungeråd 
326-2014-152106 
Eksempel på vedtægter for Ungdomsråd I Hedensted Kommune 
326-2014-120448 
Fagcenter Småbørn og Undervisnings Notat af 25. marts 2014 om 
Ungeråd 
326-2014-120446 
Eksemel på sammensætning af Ungeråd fra Struer Kommune 
326-2014-120438 
